**Nižni Tagil** (ven. Ни́жний Таги́л) on merkittävä venäläinen metalli- ja puolustusteollisuuskaupunki Sverdlovskin alueella Uralilla noin 25 km Aasian puolella. Kaupungin asukasluku oli 361 811 (2010 väestönlaskenta). Kaupunki sijaitsee noin 130 km Jekaterinburgista pohjoiseen.

Kaupunki on rakennettu sammuneen tulivuoren ympärille. Sen läpi kulkee Tagiljoki. Kaupungin korkeus merenpinnasta vaihtelee 170 ja 380 metrin välillä.

Historia
--------

Nižni Tagilin historia alkaa Visokogorskin rautasulattamon perustamisesta 1696, joten se on vanhimpia metallinsulatuskeskuksia Uralin alueella. 

Itse kaupunki perustettiin lokakuussa 1722 - joidenkin tietojen mukaan vuonna 1725 - Nikita Demidovin kuparisulattamon työläisten asumuksien yhteyteen. Venäjän ensimmäinen veturi rakennettiin Nižni Tagilissa vuonna 1833. Kaupungiksi se muuttui virallisesti 1917 - joidenkin tietojen mukaan vuonna 1919.

Teollisuus
----------

Nižni Tagil on merkittävä metalliteollisuuden keskus. Nižni Tagilin metallurginen kombinaatti *NTMK* on yksi Venäjän merkittävimpiä terästeollisuusyrityksiä. Nykyään se on osa suurta Evraz-teräskonsernia. Vuonna 1936 perustettu Uralin vaunutehdas *UralVagonZavod* (UVZ) valmisti aluksi junavaunuja, mutta vuonna 1941 siitä tuli maailman suurin panssarivaunujen valmistaja, jonka tuotteita ovat mm. T-55, T-72 ja T-90. Tehdas tuottaa myös mm. kaivinkoneita.

Koulutus ja kulttuurielämä
--------------------------

Nižni Tagilissa on teknologinen instituutti ja kolme ammattiteatteria. Kaupungissa on myös opettajankoulutuslaitos, kaivosoppilaitos sekä taideteollisuusoppilaitos ja aluemuseo. 

* Nižni Tagilin rauta- ja terästehdas NTMK Venäjän Sverdlovskin alueella on osa Evraz-konsernia.Nižni Tagilin rauta- ja terästehdas NTMK Venäjän Sverdlovskin alueella on osa Evraz-konsernia.
* Maailman suurimman panssarivaunuvalmistajan, Uralvagonzavodin pääkonttori Nižni Tagilissa.Maailman suurimman panssarivaunuvalmistajan, Uralvagonzavodin pääkonttori Nižni Tagilissa.
* Aleksanteri Nevskin katedraali.Aleksanteri Nevskin katedraali.

Lähteet
-------

1. 1 2  Federalnaja služba gosudarstvennoi statistiki (Venäjän federaation tilastovirasto), www.gks.ru: Vserossijskaja perepis naselenija 2010. Tom 1. Tšislennost i razmeštšenije naselenija. (Koko Venäjän kattava väestönlaskenta 2010. Osa 1. Väestön lukumäärä ja jakauma. Taulukko 11 (MS Excel-taulukko))  2012. Moskova:  ИИЦ «Статистика России».  Arkistoitu 15.3.2013. Viitattu 25.7.2012. (venäjäksi)
2. 1 2  Nizhny Tagil | Russia | Britannica *www.britannica.com*. Viitattu 13.11.2022. (englanniksi)

Aiheesta muualla
----------------

* Kuvia tai muita tiedostoja aiheesta **Nižni Tagil** Wikimedia Commonsissa

* Kaupungin tiedotussivusto (venäjäksi)

Sverdlovskin alueen vaakuna**Sverdlovskin alueen kaupungit**
Sverdlovskin alueSverdlovskin alue
**Hallinnollinen keskus: Jekaterinburg**  

Alapajevsk | Aramil | Artjomovski | Asbest | Berjozovski | Bogdanovitš | Degtjarsk | Irbit | Ivdel | Kamensk-Uralski | Kamyšlov | Karpinsk | Katškanar | Kirovgrad | Krasnoturinsk | Krasnouralsk | Krasnoufimsk | Kušva | Lesnoi | Mihailovsk | Nevjansk | Nižnije Sergi | Nižni Tagil | Nižnjaja Salda | Nižnjaja Tura | Novaja Ljalja | Novouralsk | Pervouralsk | Polevskoi | Revda | Rež | Severouralsk | Serov | Sredneuralsk | Suhoi Log | Sysert | Tavda | Talitsa | Turinsk | Verhni Tagil | Verhnjaja Pyšma | Verhnjaja Salda | Verhnjaja Tura | Verhoturje | Veltšansk | Zaretšnyi